ตอนเด็กๆ นะคะ ดิฉันจำได้ น้องชายดิฉันนี้ติดเกมมาก น้องชายสองคนนี้ติดเกมมากเลย ติดเกมจนเพลิน คือเพลินจน ไม่ทานข้าว ไม่ทำการบ้าน ไม่อาบน้ำนะคะ ติดเกมมาก คุณแม่ดิฉันเนี่ยเป็นคนที่พูดจาตรงๆ พูดจาไม่เพราะหรอกค่ะ แกก็จะพูดเลย เกมน่ะ เล่นกันเข้าไป เล่นอีก เล่นไปเยอะๆ เพราะว่าเกมเนี่ย มันมาอร่อยกว่าข้าว มันอร่อยกว่าข้าว เล่นไปเยอะๆ จะได้อิ่ม อา จะได้โตเร็วๆ แม่ดิฉันนะ ชอบพูดแบบนี้ (หัวเราะ) แล้วน้องชายดิฉันก็ไม่สนใจ ก็ไม่สนใจเลยนะคะ แล้วแม่ดิฉันก็บอก ก็บอกว่า พอได้แล้ว จะเล่นอะไรกันนักกันหนา เฮอะ จะไม่กินข้าวไม่กินปลากันเลยหรือไง เฮอะ จะเล่นกันจนตายกันไปข้างหนึ่งเลยหรือไง ไปอาบน้ำเดี๋ยวนี้ ไปเลยนะ ถ้าไม่ไปอาบน้ำนะ โดนแน่ๆ เลยเนี่ย โดน โดนไม้แขวนเสื้อ หรือ ไม่ก็โดนไม้กวาด คุณแม่ดิฉันตีลูกเก่งนะคะ ไม้แขวนเสื้อกับไม้กวาด เลือกเอาว่าจะเอาแบบไหน ดิฉันนะ ไม่ชอบทั้งสองอย่างเลยคะ ดิฉันนะ โดนตีบ่อยนะ ไม่ใช่เพราะว่าติดเกมนะคะ เพราะว่าดิฉันนะ เวลาคุณแม่สั่งให้ทำงานบ้านอะ ดิฉันไม่ทำ ดิฉันลืม (หัวเราะ) ดิฉันไม่ชอบทำงานบ้าน แล้วก็มีอยู่วันหนึ่ง น้องชายดิฉันนะคะ โดนตี หนักมากเลย เพราะว่า ติดเกมมากแล้ว ไม่ทำการบ้าน แล้วไป ไปโรงเรียนนะ คุณครูก็ คุณครูก็เขียนมาในสมุดว่า ขอเชิญคุณแม่มาที่โรงเรียนหน่อยค่ะ เออ เพราะว่าลูกชายเนี่ย เอิม มีปัญหานิดหน่อย อยากจะคุยด้วย โอโห คุณแม่โมโหมาก โกรธมาก คุณแม่ไปถึงที่โรงเรียน คุณครูก็บอกว่า ทำไม เออ ลูกชายคุณนี่ เออ ได้เกรด ไม่ดีเลย แล้วก็การบ้านไม่ทำเลย แล้วก็ไม่มาโรงเรียน คุณแม่ก็ตกใจ เอ๊ะ เขามาโรงเรียนทุกวันนะคะ เขาไม่มาโรงเรียนค่ะ คุณแม่กลับมาที่บ้าน คุณแม่ก็เลยคุยกับน้องชายดีๆ ว่า ไปไหนมา บอกแม่ได้ไหม เออ ถ้า ถ้า ถ้าทำแบบนี้แล้วแม่จะรู้สึกยังไง แม่เสียใจนะ แม่เสียใจมาก ไม่รักแม่เลยเหรอ แม่ดิฉัน แม่ดิฉันเริ่มแหละ เริ่มเสียใจ แล้วก็ไม่อยากจะพูดแรงๆ ไม่อยากจะว่าแล้วละ ค่ะ น้องชายคนโต ติด ติดเกมมากกว่าน้องชายคนเล็กค่ะ น้องชายคนเล็กนี่ยังเด็กอยู่ คุณแม่ก็เลย บ่น บ่น บ่น บ่น บ่น นะคะ บ่น บ่น บ่น ตั้งแต่นั้นมานะคะ แล้วก็คุณแม่ตัดสินใจขายคอมพิวเตอร์ไปเลย (หัวเราะ) นะคะ ขายไปเลยค่ะ จะได้ไม่ต้องมีเกมเล่น ก็ ก็ไม่เป็นไร น้องชายดิฉันก็ไปเล่นเกมข้างนอก ไปกับเพื่อน ไปที่ร้าน ร้าน ร้านเกมนะคะ เขาติดเกมคอมพิวเตอร์มากเลย คุณแม่ไม่ไปตามค่ะ คุณแม่ก็ไม่ไปตาม ตอนนั้นก็ไม่มีโทรศัพท์ด้วยนะคะ แต่คุณแม่ไม่ให้สตางค์ คุณไม่ให้สตางค์ ทีนี้ก็กลัวว่า เอ๊ะ จะมีของในบ้านหายหรือเปล่า เพราะว่าเด็กๆ นะคะ ไม่ใช่ในสมัยนี้นะ ตั้งแต่สมัยก่อนแล้ว เวลาเขาอยากเล่นเกมมากๆ เนี่ย ก็กลายเป็นหัวขโมยนะ กลายเป็นขโมย ขโมยของเอาไปขายหรือ ขโมยสตางค์เอาไปเล่นเกมนะคะ แต่ว่าน้องชายดิฉันไม่เคยนะคะ ไม่มี ก็ไม่เล่น นะคะ เขาก็เปลี่ยน เปลี่ยนไปทำอย่างอื่นแทนนะคะ แต่ก็ไม่ชอบเรียนหนังสือ เปลี่ยนไป เออ เลี้ยงปลานะ เล่นปลา เอาปลาไปตีกับปลาของเพื่อนนะคะ เล่นปลา แล้วก็บางทีก็ไป เออ เล่นฟุตบอล เออ เขาชอบเล่นฟุตบอลมาก ใช่ค่ะ เขาชอบเล่นฟุตบอล